આ રમતમાં ૪થી ૪૦ રમનારા હોય છે. બધા રમનારા સંખ્યા પ્રમાણે એક અથવા વધારે હારમાં ચાર ચાર ફૂટના અંતરે ઊભા રહેશે. એક જણ બધા પોતાને જોઈ શકે તેવી જગાએ સામે ઊભા રહેશે. રમત શરૂ થતાં જુદી જુદી ક્રિયાઓ કરવા માટે હુકમ આપશે, પરંતુ પોતે હુકમથી બીજી જાતની ક્રિયા કરશે. રમનારાઓએ બોલનાર કરે તેમ નહીં કરતાં તેમના હુકમ પ્રમાણે ક્રિયા કરવાની રહેશે. આમાં જે ભૂલ કરશે તે બાદ થશે, એટલે કે પોતાની જગાએ નીચે બેસી જશે. જે છેલ્લી સુધી ટકી રહેશે. તે વિજયી ગણાશે.